Melodi Grand Prix 1977

Melodi Grand Prix 1977 var den 17. utgåva av Melodi Grand Prix, Noregs nasjonale uttaking til Eurovision Song Contest. Av 348 innsendte låtar gjekk seks av dei til finalen 19. februar 1977. Vinnarlåten blei «Casanova», sungen av Anita Skorgan, og komponert av Svein Strugstad med tekst av Dag Nordtømme. I den internasjonale finalen i London enda «Casanova» på ein delt 14. plass med 18 poeng. 

 Sendinga 
Finalen blei sendt frå Studio 2 på NRK Marienlyst laurdag 19. februar 1977 med Vidar Lønn-Arnesen som programleiar. Som NRK ofte gjorde på 1970-talet, blei programmet spelt inn seint på ettermiddagen og sendt i opptak om kvelden.John Steffensen (15. mai 2012). «35 år siden «Robåtrock» kom på 2. plass i Melodi Grand Prix». Besøkt 24. juli 2016. Dette var også første gong finalen blei sendt i stereo, men berre på radio.Johnson, Geir (1986). Norge i Melodi Grand Prix. Oslo: Atheneum. s. 99. ISBN 8273341232.  

Etter kritikken og dei dårlege plasseringane åra før valde NRK ei ny løysing for å plukke ut dei seks finalemelodiane. Landet blei delt inn i fem regionar knytt til nokre av NRK sine distriktskontor. Dei som ønskte å sende inn bidrag, måtte sende dei til det lokale distriktskontoret sitt. Til saman kom det inn 348 bidrag, nesten tre gongar fleire enn i 1975.«Stor interesse for Melodi Grand Prix». Aftenposten. 14. desember 1976. s. 10. Lokale juryar gjorde så eit utval: Seks songar på Austlandet, og fire i kvar av dei andre regionane. Songane blei sidan presentert i distriktssendingar på radio. Lyttarane kunne røyste på favorittsongen sin ved å sende inn postkort, og alle dei regionale vinnarane gjekk til finalen i Oslo. Austlandet fekk også sende andreplassen på grunn av folketalet i regionen.  

Artistane blei akkompagnerte av Kringkastingsorkestret under leiing av Carsten Klouman. Den klare vinnaren blei «Casanova», framført av Anita Skorgan. Sigeren blei Skorgan sitt definitive gjennombrot i norsk musikkliv. 

 Resultat 
Nr.TittelArtistKomponistTekstforfattarPoengPlass A  «Robåtrock»  Rune Larsen Nils Abrahamsen og John Steffensen Øyvind Pedersen  59 2 B  «Jonathan»  Dag Spantell Erik Jarlsby og Torkjell Rygnestad  42   5 C  «Make Love, Not War»  Odd Børre Kåre GrøttumBjørn Rønningen  25 6 D  «Casanova»  Anita Skorgan Svein StrugstadDag Nordtømme  91   1 E   «Ikke mitt bord»   Axel Gran Axel Gran 55   4 F   «Sang»  Benny Borg og Kirsti Sparboe  Mette Hurlen  58 3

 Avstemming 
Det var seks regionale juryar, kvar med elleve medlemmar. Jurymedlemmane var mellom 16 og 60 år, og rundt halvparten var under 25 år. Det var omtrent like mange kvinner som menn i juryane.  

Jurymedlemmane hadde fem røyster kvar å fordele som dei sjølv ønskte – unntatt bidraget frå eigen landsdel. Sidan Austlandet hadde to songar i finalen, oppretta NRK ein ekstra jury på Lillehammer som heimejury for «Sang», sidan Mette Hurlen budde utanfor Oslo. «Make Love, Not War» fekk Oslo som heimejury, sidan Grøttum og Rønningen budde i Oslo.

 Nr.Tittel Tromsø  Trondheim  Bergen  Kristiansand  Lillehammer  Oslo  TotaltA «Robåtrock»  14   15   10  2  18  59B «Jonathan»  11  5  3   16  7  42C «Make Love, Not War»  3  8  3  8  3   25D «Casanova»  13   12  30  32  4  91E«Ikke mitt bord»   6  32  1  2  14  55F«Sang»  14  21  5  6   12  58 

 Hendingar 
Heller ikkje dette året var pressa særleg positiv til nivået på finalen, men like fullt blei vinnaren svært populær i Noreg. «Casanova» låg heile 15 veker på VG-lista med ein 4. plass som høgaste notering. Det var første gong på seks år at ein vinnar av Melodi Grand Prix gjekk inn på VG-lista.«VG-lista for Casanova». VG. Besøkt 25. juli 2016.

Melodi A, «Robåtrock», skulle eigentleg ha blitt framført av Helge Nilsen, men han måtte melde pass kort tid før finalen. I staden steppa Rune Larsen inn. Den svingande framføringa hans fall ikkje i god jord hos ein del kristne, og i etterkant av finalen fekk Larsen «masse kjeft og brev frå kristenfolket».Nilsson, Ørjan (6. oktober 2013). «Rune Larsen fikk kjeft av kristenfolket». Bergensavisen.

Finalen blei den siste for to bautaer i norsk Melodi Grand Prix på 1960-talet: Kirsti Sparboe og Nora Brockstedt, som deltok i semifinalen. Brockstedt, då 54 år, var den eldste artisten som nokon gong hadde vore med, ein rekord som seinare ble slått av Jahn Teigen i 2005, av Wenche Myhre i 2009, og igjen av Bobby Bare i 2012.

Sørlandet var ramma av eit kraftig snøfall denne laurdagen, med brøytekantar på opptil 7–8 meter enkelte stader. Den eine jurymedlemmen frå Haugesund kom seg så vidt fram til distriktskontoret i Kristiansand. Flyet ho flaug frå Sola til Kjevik, måtte lande på Lista, og derfrå måtte ho ta buss til Kristiansand.«Melodi Grand Prix 1977 – norsk finale». Norsk rikskringkasting. 19. februar 1977. Besøkt 24. juli 2016.  

 Semifinalane 
Kvar landsdel heldt ein lokal semifinale før finalen. Radiolyttarane røysta fram ein vinnar per postkort. Austlandet fekk sende både 1. og 2. plassen på grunn av folketalet i regionen. Resultatet er ikkje fullstendig.OGAE Norway. «1977 – Oslo (arkivert side)». OGAE Norway/web.archive.org. Besøkt 26. august 2016.
+Semifinale 1 – Nord-NoregNr.TittelArtistKomponistTekstforfattarRøysterPlass1«Luta lei»Kirsten LyngedalJarle Okstad17232«Ro i motvind»Kirsten LyngedalAxel Gran4543«Tvilen er vårt liv»Turid PedersenKjell Pettersen21224«Ikke mitt bord»Turid PedersenAxel Gran2351

+Semifinale 2 – Midt-NoregNr.TittelArtistKomponistTekstforfattarRøysterPlass1«Salomo»SupergruppaGunnar A. BergBerg Sr.48422«Du var alene»SupergruppaSvein StrugstadDag Nordtømmeukjent33«Casanova»SupergruppaSvein StrugstadDag Nordtømme60114«Hva nå?»SupergruppaEirik Lieukjent4
Det kom inn 43 bidrag til Midt-Noregs semifinale. Supergruppa, ei spesielt samansett gruppe av profesjonelle musikarar, song alle songane. 1543 røyster kom inn.
+Semifinale 3 – VestlandetNr.TittelArtistKomponistTekstforfattarRøysterPlass1«Tidig»Brødrene ThueOve Thue55222«For seint»Ellen M. JohansenBernt Erik Tylden7843«Robåtrock»Rune LarsenNils Abrahamsen og John SteffensenØyvind Pedersen55814«Vi trenger kjærlighet på jord»Brødrene ThueJohannes Kleppevik2283
Det kom inn 48 bidrag til Vestlandets semifinale.
+Semifinale 4 – SørlandetNr.TittelArtistKomponist og tekstforfattarRøysterPlass1«Går her og håper»Hans Petter HansenLars Christian Sandeukjent22«Storbyjungel»Magne HøylandUkjentukjentukjent3«Jonathan»Hans Petter HansenErik Jarlsby og Torkjell Rygnestadukjent14«Mellomspill i regn»Magne HøylandUkjentukjentukjent
414 røyster kom inn i sørlandssemifinalen. Detaljane er ikkje kjende, anna enn at «Jonathan» vann med klar margin.
+Semifinale 5 – AustlandetNr.TittelArtistKomponistTekstforfattarRøysterPlass1«Poker»Kirsti Sparboe og Benny BorgFrode ThingnæsPhilip Kruseukjent32«Mærra hass Ka'l»Nora BrockstedtHelge Stenersenukjent53«Det er hans land»  Kirsti SparboeKristian LindemanJan Eggumukjent44«Make Love, Not War»Benny BorgKåre GrøttumBjørn Rønningenukjent15«Sang»Kirsti Sparboe og Benny BorgMette Hurlenukjent26«Springaren»Nora BrockstedtPetter Hurlenukjent6
Rundt 200 av dei innsendte songane kom frå Austlandet. Omtrent 1300 røyster kom inn, men her blei lyttarane bedne om å røyste på to songar. Det fulle resultatet er ikkje kjend, berre at vinnaren og andreplassen fekk rundt 25 prosent kvar av røystene.

 Fotnotar 

Kategori:Melodi Grand Prix
Kategori:Melodi Grand Prix 1977-songar
Kategori:Hendingar i 1977
Kategori:1977 i Noreg